Pasunkinto gaminio audinį geriausia rinktis tokį, kuris atitiktų Jūsų sensorinius poreikius ir iš siūlomų patinkančią spalvą.
Antpečiai – gaminami tik iš švelnios, odos neerzinančios 100% medvilnės. Antpečių užvalkalas ir vidinė dalis su užpildu pasiūti iš medvilnės, viršutinę dalį galima nuimti ir skalbti, vidinę dalį galima šildyti.
Liemenės gamybai reikalingi dviejų tipų audiniai išorinei daliai ir pamušalui. Išorinis audinys parenkamas tvirtesnis ir atsparesnis dėvėjimui. Tačiau įvertiname ir paviršiaus savybes bei sudėtį.
Liemenei naudojame džinsinį audinį, kurio sudėtis 100% orui pralaidi medvilnė. Toks audinys yra natūralus (100% medvilnė), turi savybių neišsitampyti ilgesnį laiką, lengva prižiūrėti ir skalbti. Spalva neutrali, tamsi. Pamušalui naudojamas švelnus ir natūralus satinas, kurio sudėtis taip pat 100% medvilnė. Abu audiniai puikiai pralaidūs orui ir dėl to liemenę dėvintis asmuo jaučiasi komfortiškai, neprakaituoja, neperšyla.
Užklotas siuvamas iš tvirtos medicininės medvilnės. Ji puikiai tinka kasdieniam naudojimui namuose poilsio, veiklos, miego metu. 100 % medvilnė yra pralaidi orui, minkšta ir jauki.
Jūsų pageidavimu, galima rinktis sintetinius audinius, tačiau būtina įvertinti jau minėtas savybes.